open-index/open-wikipedia-markdown huggingface dataset:
הלינה האצ'ינס

**הלינה האצ'ינס** (באנגלית: **Halyna Hutchins**; באוקראינית: **Галина Андросович**;  10 באפריל 1979 – 21 באוקטובר 2021) הייתה צלמת קולנוע ועיתונאית אוקראינית-אמריקאית. נהרגה בתאונת ירי בעת צילום סרט.

## ביוגרפיה
הלינה אנדרוסוביץ' נולדה ב-1979 בהורודץ, מחוז ז'יטומיר, בברית המועצות, וגדלה במורמנסק, בבסיס צבאי סובייטי באזור הארקטי. אביה היה איש הצי הסובייטי.

אנדרוסוביץ' למדה באוניברסיטה החקלאית הלאומית ולאחר מכן, באוניברסיטת קייב. תחילה למדה כלכלה ואז שינתה את תחום לימודיה לעיתונאות. היא סיימה שם תואר בעיתונאות בינלאומית, ועבדה על סרטים דוקומנטריים כעיתונאית חוקרת במזרח אירופה. הכירה את בעלה מתיו האצ'ינס, אמריקאי, בעודה בקייב, ולזוג בן.

אנדרוסוביץ' עברה ללוס אנג'לס כדי להתמקד ביצירת סרטים, והחלה לעבוד בהפקה ובצילומי אופנה. בלוס אנג'לס פגשה את בוב פרימס, צלם קולנוע, שעודד אותה להגיש מועמדות במכללת מכון הסרטים האמריקאי, שם לימד. היא החלה ללמוד בתוכנית לבמאי הצילום (Director of Photography) של חברת הסרטים פוקס המאה-21, ושנה אחר כך סומנה כאחת מ"הכוכבים המבטיחים העולים" בכתבה שפורסמה במגזין צלמי הקולנוע האמריקאי "American Cinematographer". סטיבן לייטהיל היה אחד מהמרצים שלה. פרויקט התזה שלה, "*Hidden"*, שנעשה עם הבמאי רייאן פרזד, הוקרן בפסטיבל הסרטים הבינלאומי "Camerimage", מטעם מכון הסרטים האמריקאי, ובפסטיבל הקולנוע באוסטין.

בשנת 2018 הייתה אחת משמונה הצלמות הראשונות שהשתתפו בתוכנית Fox DP Lab, שהוקמה כדי לספק הזדמנויות שוות לצילום סרטים לנשים בקולנוע. בשנת 2019, זכתה בתואר אחת מ"10 הבמאים העולים של הצילום שמטביעים את חותמם" על ידי מכון הסרטים האמריקאי. הייתה מנהלת הצילום בסרטו של אדם איג'יפט מורטימר משנת 2020 "Archenemy". ידועה גם בזכות עבודתה בסרטים *Darlin*' (2019), *Blindfire* (2020) ו-*The Mad Hatter* (2021).

ב-21 באוקטובר 2021, במהלך צילומי המערבון "ראסט" השחקן אלק בולדווין ירה והרג בשוגג את האצ'ינס ופצע את הבמאי ג'ואל סוזה, כאשר קליע נפלט מכלי נשק המשמש כאביזר צילומים, שהיה בידי השחקן, והיה אמור להיות ריק מתחמושת. עקב התאונה הופסקו צילומי הסרט. בולדווין תושאל ושוחרר.

## פילמוגרפיה
* 2017: *Snowbound*
* 2018–2021: *A Luv Tale: The Series*
* 2019: *Darlin*'
* 2020: *Archenemy*
* 2020: *Blindfire*
* 2020: *To the New Girl*
* 2021: *הכובען המטורף*

## קישורים חיצוניים
* 

* 
* 
* 

## הערות שוליים

קטגוריה:בוגרות אוניברסיטת קייב
קטגוריה:צלמי קולנוע אמריקאים
קטגוריה:צלמות קולנוע אמריקאיות
קטגוריה:הרוגות תאונות
קטגוריה:מהגרות מאוקראינה לארצות הברית
קטגוריה:הרוגי תאונות
קטגוריה:עיתונאים אמריקאים
קטגוריה:עיתונאיות אמריקאיות
קטגוריה:עיתונאיות אוקראיניות
קטגוריה:אוקראיניות שנולדו ב-1979
קטגוריה:אמריקאיות שנולדו ב-1979
קטגוריה:אוקראינים שנולדו ב-1979
קטגוריה:אמריקאים שנולדו ב-1979
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
Rīgas Modes

**Rīgas Modes** היא להקת פופ מלטביה שהוקמה בשנת 2008. הלהקה כוללת חמישה חברים.
## היסטוריה
בתחילת דרכה שם הלהקה היה "Komjaunatne" והחל משנת 2014 היא מופיע תחת השם הנוכחי.

זמן קצר לאחר הקמתה בעיירה אוגרה, הלהקה עברה לריגה. בשנת 2012 הם לראשונה הופיעו בציבור בהופעה גדולה. בשנת 2014 הם הוציאו מיני-אלבום שכלל חמישה שירים. בשנת 2016 הלהקה הוציא את האלבום הראשון שלה. אלבום זה זכה להצלחה והוענקו לו מספר פרסים לטבים בתחום המוזיקה.

בשנת 2016 הלהקה הוציאה את מיני אלבום השני שלה.

בשנת 2018 הלהקה השתתפה באלבום לזכרו של מרטינש פריימאניס.

ברעיונות להתקשרות חברי הלהקה צינו שסגנון הלהקה הושפע ממספר אמנים ידועים מאירופה וארצות הברית אך גם מלהקות לטביות דוגמת A-Eiropa.

## קישורים חיצוניים

## הערות שוליים

קטגוריה:להקות פופ
קטגוריה:להקות לטביות
אמנדה ניוטון

**אמנדה ניוטון** (באנגלית:**Amanda Newton** : 1860–1943) הייתה מאיירת בוטנית של משרד החקלאות האמריקאי (USDA) שהתמחתה בצבעי מים של פירות.

## ביוגרפיה
אמנדה אלמירה ניוטון נולדה בסביבות 1860. היא הייתה נכדתו של אייזק ניוטון, הממונה הראשון על משרד החקלאות, שמת כשהיא הייתה ילדה. מאוחר יותר בחייה, עמיתה ב-USDA, רויאל צ'ארלס סטדמן, צייר עבורה את הדיוקן של סבה. 

## קריירה
ניוטון עבדה ב- USDA בשנים 1896 עד 1928. זו הייתה תקופה שבה אזורי הפירות העיקריים בארצות הברית רק החלו להתפתח, כאשר חקלאים עבדו עם משרד החקלאות להקמת מטעים להרחבת השווקים. הצילום עדיין לא היה בשימוש נרחב כמדיום דוקומנטרי, ולכן הממשלה הסתמכה על אמנים כמו ניוטון כדי להפיק ציורים מדויקים מבחינה טכנית עבור הפרסומים שלה. ניוטון הייתה אחת מתוך יותר מ-50 מאיירים בוטניים מיומנים שנשכרו בתקופה מוקדמת זו - ביניהם אלסי לואר פומרוי, אלן אישאם שאט, רויאל צ'ארלס סטדמן ודבורה גריסקום פאסמור. ניוטון הייתה אחת הפוריות ביותר, ויצרה יותר מ־1200 ציורים בצבעי מים עבור משרד החקלאות.

יצירות האמנות של ניוטון כיסו מגוון רחב של פירות ואגוזים, בעיקר תפוחים, מהם יש מאות רבות של דוגמאות. יש גם ציורים של תותים, שזיפים, הדרים, אפרסמונים, אבוקדו ודובדבנים, כמו גם פירות שעדיין לא נהוג היה לגדל בארצות הברית כמו שסק ובאובב. רוב צבעי המים שלה מציגים פרי שלם וחצי בצבע מלא; כמה (כגון ציורי תות ודובדבנים) מראים גם עלווה. הסגנון שלה מדויק ומפורט, משלב קווים נמרצים עם צבע עדין.

בנוסף, החל משנת 1896 יצרה ניוטון דגמי שעווה של כ-300 דגימות של פירות שגודלו או נבדקו בארצות הברית. היא יצרה גם דגמי שעווה של פירות עבור ה-USDA ומאוחר יותר הציגה כמה מהם בתערוכת המאה של טנסי ובתערוכת הרכישה של לואיזיאנה ב-1904.  לצורך התערוכה האחרונה, היא יצרה כמה מודלים המראים כיצד תנאי הסביבה, שיטות הגידול ותנאי האחסון משפיעים על מצב הפרי ותכונות השמירה עליו.

הציורים המקוריים של ניוטון נמצאים כעת באוסף צבעי המים הפומולוגיים של הספרייה החקלאית הלאומית של משרד החקלאות.

## גלריה

File:Pomological Watercolor POM00000090.jpg

File:Pomological Watercolor POM00000182.jpg

File:Pomological Watercolor POM00000276.jpg

File:Pomological Watercolor POM00000864.jpg

File:Pomological Watercolor POM00001083.jpg

## קישורים חיצוניים

* 

## הערות שוליים

קטגוריה:אמניות אמריקאיות
קטגוריה:אמריקאים ילידי פנסילבניה
קטגוריה:אמריקאיות שנולדו ב-1860
קטגוריה:אמריקאים שנולדו ב-1860
קטגוריה:אמריקאיות שנפטרו ב-1943
קטגוריה:אמריקאים שנפטרו ב-1943
סירת קרח

**סירת קרח** (נקראת באופן מסורתי יאכטת קרח או ספינת קרח) היא כלי שיט הנתמכת במחליקי מתכת ומפרשים לשם החלקה על משטחי קרח. במשך מאות שנים סירות אלה שימושו במדינות קרות בזמן החורף לשם הובלת אנשים וסחורות, וכיום עיקר השימוש בהן הן לצורכי ספורט ונופש.
ממוזער|סירת קרח ספורטיבית מודרנית
את אחד המחלקים ניתן להזיז כדי לנהג את הסירה. במקור, כלי שיט כאלה היו סירות בעלות מבנה תומך, שרכבו על ההמחליקיים והובלו עם להב אחורי, כמו עם הגה רגיל. ככל שהתפתחו ספינות הקרח, המבנה הפך למסגרת עם מושב או תא טייס עבור המלח של ספינת הקרח, שנשען על הלהבים, וההיגוי הועבר לחזית.

בגלל התנגדותן הנמוכה לתנועה קדימה מעל קרח, סירות הקרח מסוגלות לנוע בהירות העולה על 100 קילומטרים בשעה. תודות למהירותן, שימשו הסירות להובלת אנשים בתקופות הקרח במדינות קרות, כאשר נהרות ותעלות מים היו קופאים ומשמשים כנתיבי תעבורה למחליקים, ואילו הדרכים קשות למעבר בגלל השלג. סירות הקרח משמשות כיום הן לבילוי והן למרוצים. כלי שיט למרוצים בדרך כלל נושאים אדם אחד.
ממוזער|טקסט=סירות קרח בהולנד במאה ה-17|סירות קרח בהולנד, המאה ה-17
פעילות דומה, הפלגה ביבשה, משתמשמשת כלי שיט הדומים לסירות קרח, שיש להן גלגלים במקום מחליקיים.

בתרבות נזכרות סירות קרח בספר "מחליקי הכסף" של מרי מייפס דודג' שם הן מחליקות לצד אנשים מחליקים בתעלות הולנד ומשמשות להובלת נוסעים בדומה למונית שירות.

## קישורים חיצוניים

קטגוריה:קרח
קטגוריה:סירות
החבובות: האחוזה הרדופה

**החבובות: האחוזה הרדופה** (באנגלית: **Muppets Haunted Mansion**) הוא סרט טלוויזיה מוזיקלי בהשתתפותן של החבובות, המבוסס על המתקן "הטירה המכושפת" בפארקי השעשועים של חברת וולט דיסני. זהו הסרט הראשון של החבובות לחג ליל כל הקדושים.

הסרט עוקב אחרי גונזו ופפה שנכנסים לטירה המכושפת ללילה אחד ומתמודדים עם הפחד הגדול שלהם.

הסרט הופק על ידי Soapbox Films ו-The Muppets Studio והופץ בדיסני+ ב-8 באוקטובר 2021. בישראל, הסרט שוחרר ב-16 ביוני 2022 יחד עם השקת השירות בארץ; מאוחר יותר באותה שנה, נוסף לו דיבוב עברי.

## עלילה
גונזו ופפה נסעו להתמודד מול הפחד הגדול של גונזו אל הטירה המכושפת שם גר הקוסם האהוב על גונזו, מקגאפין הגדול, אשר נעלם לפני 100 שנים. כאשר הנהגת (איווט ניקול בראון) הגיעה לשם, גונזו ופפה יצאו אל הטירה שם הם פגשו את הקברן (דארן כריס) וכלבו יחד עם רוחות נוספות וראשי פסלים מזמרים.

"הרוח המארח" (ויל ארנט) אמר לגונזו שהוא הוזמן ללילה אחד אם הוא יצליח לשרוד, אחרת הוא ופפה יישארו שם לנצח. כאשר גונזו ציין שהוא לא פוחד מדבר, פפה פחד ונבהל מכל דבר מפחיד באחוזה. לאחר שפגשו את מאדאם פיגוטה (מיס פיגי), גונזו ופפה הגיעו לאולם עם מלא רוחות שמחות אשר הזכירו את חבריהם החבובות (קרמיט הצפרדע, פוזי הדב וכו'), המארח לפתע הגיע וסיפר לגונזו שהדרך לגבור על פחדיו הוא בחדר 999.

כאשר גונזו הלך לחדר, פפה פגש את קונסטאנס האטצ'אווי (טראג'י פ. הנסון), שם היא מתכננת להתחתן איתו על מנת להורגו כפי שעשתה לבעליה הקודמים. גונזו נלכד בחדר 999 (שהוחלף במהרה למספר "666") ומתמודד עם הפחד הגדול שלו, שאף אחד לא אוהב אותו אם הוא לא עושה דברים מסוכנים. בעקבות זאת, גונזו מתחיל להזדקן, לאחר שנזכר בשיחה עם קרמיט מוקדם יותר, הבין גונזו שהוא יכול להיות גדול שהוא יכול להיות גונזו וחזר להיות עצמו הצעיר.

המארח בירך את גונזו על ההתמודדות על פחדיו ואמר לו שהוא חופשי לעזוב את הטירה לפני זריחת השמש, אך לאחר שהבין כי פפה בצרות, סירב גונזו לעזוב את הטירה והחליט להציל את חברו. בעזרתו של הפמוט של המארח, מצא גונזו את פפה ועצר את החתונה ושניהם ברחו מהטירה ברגע שהשמש זרחה.

המארח פגש אותם בשער הטירה וחשף שהוא עצמו מקגאפין הגדול, ובירך את גונזו אשר עשה את מה שהוא לא היה יכול לעשות, לגבור על פחדיו. הנהגת אספה אותם מהטירה וקרמיט התקשר אליהם לארוחת הבוקר. כאשר קרמיט שאל אם הם יוכלו להביא גם את חבריהם לארוחה, ראו גונזו ופפה את שלושת הרוחות (שמנסות לתפוס טרמפ מהמתקן הטירה המכושפת) וצרחו בבהלה.

## צוות השחקנים
* ויל ארנט – הרוח המארח / מקגאפין הגדול
* איווט ניקול בראון – נהגת
* דארן כריס – קברן
* טראג'י פ. הנסון – קונסטאנס האטצ'אווי
* ג'ון סטיימוס – עצמו

### רוחות
* אדוארד אסנר – קלוד (אחת מהופעתו האחרונה של אסנר לפני מותו באוגוסט 2021)
* ג'יני מאי – מוד
* כריסי מץ – הארייט
* אלפונסו ריביירו – פרד
* דני טרחו – יואט
* סאשיר זאמאטה – מרי

### ראשי פסלים מזמרים
* סקיי ג'קסון
* ג'ף קיגלי – דוד תאדור
* ג'סטינה מקאדו
* קרייג רובינסון
* פאט סג'אק

### בובנאים
* דייב גולז – גונזו
* ביל ברטה – פפה מלך החסילונים

## פרסים ומועמדויות

## קישורים חיצוניים
* 

* 

קטגוריה:סרטי 2021
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטים מוזיקליים אמריקאיים
קטגוריה:החבובות: סרטים
קטגוריה:סרטי קולנוע בכיכובן של בובות
קטגוריה:סרטי טלוויזיה אמריקאיים
קטגוריה:דיסני+: סרטים
קטגוריה:סרטי רוחות רפאים אמריקאיים
קטגוריה:סרטים על ליל כל הקדושים
קטגוריה:סרטי אימה על-טבעיים אמריקאיים
נילסון מאטה

**נילסון מאטה** (Nilson Matta; נולד ב-1 במרץ 1949) הוא נגן קונטרבס ומלחין ברזילאי. מתגורר בניו יורק מאז 1985. הוא ידוע גם כנגן בהרכב הברזילאי "Trio De Paz", וכן בשיתופי פעולה עם הפסנתרן דון פולן והרכב "African Brazilian Connection".

## ביוגרפיה
נילסון נולד בסאן פאולו ברזיל. למד לנגן על בס באוניברסיטה הפדרלית בריו דה ז'ניירו (UFRJ) אצל סנדרינו סנטורו, נגן בס קלאסי ברזילאי. במהלך שנות חייו בברזיל ניגן נילסון עם נגנים כמו ז'ואאו ז'ילברטו, הרמטו פסקואל, רוברטו קרלוס, שיקו בוארקי דה אולנדה, ננה קאימי, ז'ואאו בוסקו, ג'וני אלף, הליו דלמירו, לואיס בונפה והרכב "MPB4".

נילסון עבר לניו יורק בשנת 1985. מאז הוא הופיע והקליט עם אמנים כמו נגני הסקסופון ג'ו הנדרסון, ופקיטו ד'ריברה, נגן הטרומבון סלייד המפטון, החלילן הרבי מאן, הזמר מארק מרפי, הגיטריסט אוסקר קסטרו נבס, ואחרים. לאחר שעבר לעיר ניו יורק, ייסד נילסון, יחד עם הפסנתרן דון פולן, את הפרויקט "African Brazilian Connection", הקבוצה הוציאה שלושה אלבומים בחברת התקליטים "בלו נוט".

לאחר מכן החל נילסון לנגן עם הרכב משלו, "טריו דה פז" עם הנגנים -רומרו לובמבו ודודוקה דה פונסקה . השלישייה הוציאה חמישה אלבומים.

מ -1995 עד 1998, מאטה עבד רבות עם הסקסופוניסט ג'ו הנדרסון. ניגן באלבום ***Big Band***, שזכה בפרס הגראמי ל"הופעת אנסמבל הג'אז הגדול הטוב ביותר" לשנת 1998.

נגן הצ'לו, יו-יו מה, בחר את נילסון לנגן באלבומו Obrigado Brazil ובאלבום שהוקלט בהופעה חיה באולם קרנגי הול, - "Obrigado Brazil - Live in Carnegie Hall Concert with Yo Yo Ma", שניהם זכו בגראמי.

בעקבות אלבומים אלה יצא ההרכב לסיבוב הופעות עולמי שנמשך שנתיים. נילסון הקליט עם יו יו מה את אלבומו "Songs of Joy & Peace" בשנת 2008.

מאז 2006, נילסון מאטה מתמקד בפרויקטים משלו. באותה שנה הוציא את האלבום "Walking with My Bass". הוא חבר ב"אגודה הבינלאומית לבסיסטים" ולעיתים קרובות מתארח ומופיע בכנסים שלהם. מאטה ידוע גם ביכולת ההוראה שלו, שהופגנה במסגרות שונות ברחבי ארצות הברית.

בשנת 2013 הופיע עם נגן הסקסופון סטיב וילסון והזמרת לני אנדרדה בתוכנית Black Orpheus, בהשראת פסקול הסרט של אנטוניו קרלוס ז'ובים אורפאו נגרו משנת 1959.

נילסון מעביר שיעורים לבסיסטים צעירים בנוסף לשיעורי כיתת האמן שלו. הוא לימד בקמפוס הג'אז של ליצ'פילד שבקונטיקט.

נילסון הוא המנהל האמנותי/מוזיקלי של סדנאות "סמבה פוגש ג'אז", עם תוכניות קוליות ואינסטרומנטליות למבוגרים בבר הארבור שבמדינת מיין, החוף הצפוני של בוסטון, כמו גם במקומות אחרים בעולם.

## דיסקוגרפיה (חלקית)

* *Encontros (Meetings)* (Malandro, 2006)
* *Walking with My Bass* (Blue Toucan, 2006)
* *Copacabana* (Zoho, 2010), with Harry Allen, Anne Drummond, Klaus Müller, Maurico Zottarelli, Ze Mauricio
* *Jazz Therapy, Vol. 3: Mojave* (Motema 2011), with Roni Ben-Hur, Victor Lewis, Café
* *Black Orpheus* (Motema, 2012)
* *Samba Gostoso / Wolfgang Lackerschmid & The Brazilian Trio (2016)*

## קישורים חיצוניים

* Cook, Richard and Morton, Brian (2008) ''The Penguin Guide to Jazz Recordings''. (9th ed.) Penguin.
*"כשהסמבה פוגשת את הג'אז" - סדנאות של נילסון מאטה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נגני קונטרבס
קטגוריה:נגני ג'אז: בסיסטים
קטגוריה:ברזילאים שנולדו ב-1949
רויאל צ'ארלס סטדמן

**רויאל צ'ארלס סטדמן** (באנגלית: **Royal Charles Steadman**; 23 ביולי 1875 – 6 באוגוסט 1964) היה מאייר בוטני ומעצב פירות שעווה עבור משרד החקלאות של ארצות הברית (USDA) אשר פיתח גם שיטה מוגנת בפטנט לחיזוק דגם הפרי בשעווה.

## חינוך וחיים אישיים
רויאל צ'ארלס סטדמן נולד ב-23 ביולי 1875 בפורטלנד, מיין, לאלבן צ'ארלס ואמה פרנסס סטדמן. היה לו אח גדול, ווילי. הוריו נפרדו ואביו התחתן בשנית ועבר לבוסטון, מסצ'וסטס. סטדמן למד אמנות בבית הספר לאמנויות יפות, בוסטון, וכן בבית הספר לאמנות קאולס באותה עיר. הוא המשיך ללמוד עיצוב תכשיטים בבית הספר לעיצוב ברוד איילנד בפרובידנס ולאחר מכן הפך למעצב תכשיטים עבור חברה מסחרית, שם עלה לתפקיד ראש מעצבי התכשיטים. הוא גם למד עיצוב נוף, והוא לימד בבית הספר לעיצוב ברוד איילנד.

סטדמן התחתן עם מיירה ל. פולר בברוקטון, מסצ'וסטס, בשנת 1894. הנישואים לא החזיקו מעמד, ובשנת 1905 התחתן סטדמן שוב, להרייט אלייזה "הטי" בקלי, איתה נולד לו בן, רויאל בקלי סטדמן, ב-1908. גם הנישואים הסתיימו, וב-1933 נישא סטדמן לאשתו השלישית, אתל אוגוסטה רוזנברגר.

## קריירה במשרד החקלאות – USDA
סטדמן הצטרף ל-USDA בשנת 1915 כאמן פומולוגי של הלשכה לתעשיית הצמחים, שם היה אחד מקבוצת מאיירים בוטניים נבחרים שכללו את דבורה גריסקום פאסמור, אמנדה ניוטון, אלן אישאם שאט ואלזי לואר פומרוי. חמש שנים מאוחר יותר הוא קודם לתפקיד אמן בוטני. סטדמן צייר בצבעי מים עדינים ומפורטים בקפידה פירות וירקות, החל מהנפוצים (הדרים, תותים, ענבים, אגסים, שזיפים, אבטיחים) ועד הנדירים (אגוזי קשיו, אבוקדו). רבים מהם נצבעו בשיא הבשלות, אבל הוא גם עשה סדרה שהציגה פירות שניזוקו מהקפאה ואחסון קר. הוא גם הפיק כמה ציורי עט ודיו, קומץ ציורי פרחים (נרקיס, איריס וצבעוני), כמה סצנות היסטוריות, כמה עיצובים לחותמות דואר, ולטובת אמנדה ניוטון, את דיוקן הסבא שלה אייזק ניוטון, שהיה נציב החקלאות הראשון של ארצות הברית.

סטדמן ייצר וצייר גם דגמי פירות שעווה חלולים המציגים את המאפיינים של זנים שונים לרישומי הקבע של משרד החקלאות.  בשנת 1932 הוא רשם פטנט על שיטה לחיזוק דגמי השעווה שלו. כמות קטנה של טיח נוזלי הוזרקה דרך חור לא בולט בפרי (עם חור שני המיועד לשחרור אוויר), ולאחר מכן הפרי סובב במהירות כדי ליצור ציפוי דק דמוי קליפה בחלק הפנימי של הפרי. הדגם. לאחר שהטיח התייבש והחורים טופלו, הדגמים הוכנו. הטיח הנוסף קירב את משקל הדגם לזה של הפרי המקורי, ובכך הוסיף לאמינות התצוגה.

סטדמן פרש ב-1941, לאחר שהפיק כמעט 900 צבעי מים במהלך 26 שנות הקריירה שלו. בשנת 1943, הוא צייר דיוקן של שר החקלאות האמריקני לשעבר ג'יימס וילסון ונתן את הדיוקן למחלקה לתלייה בקשת וילסון בין בנייני הממשל. 

הוא מת ב-6 באוגוסט 1964 בבנינג, קליפורניה.

הספרייה החקלאית הלאומית של USDA מחזיקה את צבעי המים שלו באוסף צבעי המים הפומולוגי שלה ויש לה גם ארכיון קטן של המסמכים שלו מהתקופה 1923–1928.

## גלריה

File:Pomological Watercolor POM00000208.jpg

File:Pomological Watercolor POM00000426.jpg

File:Pomological Watercolor POM00000789.jpg

File:Pomological Watercolor POM00000860.jpg

File:Pomological Watercolor POM00001140.jpg

## קישורים חיצוניים

## הערות שוליים

קטגוריה:אמריקאים ילידי מיין
קטגוריה:פורטלנד (מיין): אישים
קטגוריה:אמנים אמריקאים
קטגוריה:בוגרי בית הספר לעיצוב של רוד איילנד
קטגוריה:אמריקאים שנולדו ב-1875
קטגוריה:אמריקאים שנפטרו ב-1964
Paradox Interactive

**Paradox Interactive** היא חברה עצמאית לפיתוח והפצה של משחקי וידאו, אשר החלה לפעול בשנת 1995 והפכה לחברה עצמאית בשנת 2005.

## היסטוריה
החברה החלה לפעול בשוודיה כחטיבה של "Target Games", חברה לייצור משחקי לוח שהחליטה להרחיב את תחום פעילותה לתחום משחקי וידאו. בשנת 1999 החברה נקלעה לבעיות פיננסיות וחטיבת משחקי וידאו הופרדה ל-Paradox Entertainment. בשנים 2000–2003 מספר משחקי וידאו לרבות Airfix Dogfighter פותחו על ידי החברה. בשנת 2004 הוחלט להפריד תחום זה מחברת האם והוקמה חברה חדשה בשם Paradox Interactive.

מאז 2004 החברה ממשיכה לפעול בפיתוח משחקים חדשים אך גם פועלת בתחום הפצת משחקי וידאו שפותחו על ידי מפתחים אחרים. בשנת 2013 היקף הפעילות גדל ומספר עובדי החברה הגיע ל-100. בין הצלחות החברה מאותה תקופה היה הסכם על הפצת משחק . המשחק הופץ לראשונה בשנת 2015 ועד לשנת 2019 הופצו כ-6 מיליון העתקים.

בשנת 2014 הוחלט לפתוח סטודיו נוספת לפיתוח משחקים והיא נפתחה באומאו.

החל משנת 2016 החברה נשכרת בבורסה לניירות ערך. בשנת 2017 נפתחה סטודיו נוספת במלמו. היא מתחמה בהסבת משחקים קיימים למשחק מובייל. במקביל נרכשו מספר חברות שמפתחות משחקי וידאו שממקומות מחוץ לשוודיה.

נכון לשנת 2020 בבעלות החברה תשע מרכזי פיתוח, חלקם מחוץ לשוודיה.

## קישורים חיצוניים

* 

קטגוריה:חברות משחקי וידאו
קטגוריה:חברות שוודיות
ליאון קונסטנטינובסקי

**ליאון קונסטנטינובסקי** (1946 – 22 באוקטובר 2021) היה כדורגלן, ששיחק בעמדת החלוץ ומאמן ישראלי. קונסטנטינובסקי זוהה בעיקר עם קבוצת מכבי רמת עמידר, בה גדל והיה אחד מכוכבי הקבוצה לאורך שנות ה-60 וה-70, ובהמשך אימן אותה.

## קריירה
ליאון קונסטנטינובסקי גדל במחלקת הנוער של מכבי רמת עמידר, והחל לשחק בקבוצה הבוגרת באמצע שנות ה-60. הקבוצה נשארה ברוב שנותיו כשחקן בליגה א' (ליגת המשנה דאז) ולא הצליחה להעפיל לליגה הבכירה.

פרשה שהעיבה על הקריירה שלו בשנים אלו הייתה בראשית שנות ה-70 כאשר כמה משחקני קבוצת רמת עמידר, ביניהם קונסטנטינובסקי, נמצאו אשמים במכירת משחקים למהמרי טוטו. בעקבות הפרשה הוקמה ב-1971 ועדת חקירה ממלכתית, ועדת עציוני, שבדקה את נושא השחיתות בכדורגל בישראל. בתחילה הורחקו השחקנים לצמיתות מכל קשר לענף, אך לאחר ערעור הומתק עונשם והם הורחקו ל-5 שנים בלבד.

לאחר מכן חזר קונסטנטינובסקי בפועל לשחק ב-1973 לאחר שקיבל חנינה מבית הדין. בינואר 1975 עבר קונסטנטינובסקי לשחק בשורותיה של מכבי תל אביב אצלה שיחק עד 1976 לאחר מכן פרש ממשחק פעיל.

ב-1976 חזר למכבי רמת עמידר כמנהל הקבוצה ולאחר מכן מונה למאמן הקבוצה. בהמשך אימן בעיקר בליגה השנייה ונחשב למאמן מצטיין בליגה זו כשהעלה 7 קבוצות לליגה הלאומית (הליגה הבכירה דאז), ביניהן: הפועל רמת גן (בשתי עונות שונות), הכח מכבי רמת גן, מכבי רמת עמידר, בני יהודה תל אביב ומכבי יבנה. עובדה זו הקנתה לו את הכינוי "קבלן העליות" בליגה השנייה. בהמשך ירד לאמן קבוצות בליגות נמוכות יותר, ואימן עד שנת 2000. עקב שם משפחתו הארוך, נהגו במדורי הספורט לכתוב את שמו "ליאון ק.", ובעקבות זאת כונה כך גם על ידי שדרי הספורט.

בשנים האחרונות לחייו סבל קונסטנטינובסקי ממחלה וב-22 באוקטובר 2021 לאחר ארוחת הערב עם משפחתו, נפטר בביתו שבבת ים, בגיל 75.

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:רמת גן: כדורגלנים
קטגוריה:רמת עמידר: אישים
קטגוריה:כדורגלני מכבי רמת עמידר
קטגוריה:כדורגלני מכבי תל אביב
קטגוריה:מאמני מכבי רמת עמידר
קטגוריה:מאמני הפועל רמת גן
קטגוריה:מאמני מכבי יבנה
קטגוריה:מאמני הכח רמת גן
קטגוריה:מאמני בני יהודה תל אביב
קטגוריה:מאמני בית"ר תל אביב
קטגוריה:מאמני מכבי פתח תקווה
קטגוריה:מאמני מכבי יפו
קטגוריה:מאמני מכבי שעריים
קטגוריה:מאמני שמשון תל אביב
קטגוריה:מאמני הפועל אילת
קטגוריה:מאמני מכבי עירוני בת ים
קטגוריה:ישראלים שנולדו ב-1946
קטגוריה:ישראלים שנפטרו ב-2021
ג'וזף מייסון

**ג'וזף מייסון** (באנגלית:**Joseph Mason**: 1808 – 8 באוקטובר 1842) היה אמן אמריקאי שעבד כעוזר של ג'ון ג'יימס אודובון, וצייר רקע צמחי לא מוכר עבור כ-50 ממחקרי הציפורים שלו עבור הספר "הציפורים של אמריקה".

## ביוגרפיה
ג'וזף מייסון, שרשום במקורות מסוימים כג'וזף ר. מייסון, נולד בעיר דלאוור שבמדינת אוהיו, בנו של ג'וזף וילסון מייסון (מוכר ספרים), ולאחר מכן עבר לסינסינטי, אוהיו. 

## קריירה
ממוזער|איור של מייסון בספר "צפורים של אמריקה," 1821 (ללא קרדיט)
כאשר אודובון הגיע לסינסינטי לזמן קצר בשנת 1820, מייסון הפך לתלמיד שלו, והפגין כישרון יוצא דופן, במיוחד בתור שרטט.  מאוחר יותר כתב אודובון במכתב לאשתו ש"למייסון היה כישרון טוב לצייר והוא מצייר פרחים טוב יותר מכל אדם אחר באמריקה, ואת יודעת שאני לא מחמיא הרבה לאמנים צעירים. מעולם לא אמרתי לו את זה, אבל אני חושב כך".  אודובון שכר את מייסון כעוזר שלו לצייר את הרקע הפרחוני של תמונות הציפורים שלו בזמן שהם נסעו דרומה במורד הנהרות אוהיו ומיסיסיפי לניו אורלינס. מייסון לקח על עצמו גם תפקידים אחרים במשלחת, צד ציפורים רבות - חתר בסירה והוביל אספקה. 

## נסיעה עם אודובון
במהלך כשנתיים שבהן נסע עם אודובון (אוקטובר 1820 עד אוגוסט 1822), מייסון צייר, לפי חשבונו, בין 150 ל-200 ציורי רקע עבור אודובון. יותר מ-50 מהם פורסמו, ללא נתינת קרדיט למייסון, בספרו של אודובון.

אוצרת לשעבר של הגלריה לאמנות סבורה שהרקע הצמחי והפרחוני של מייסון תורם באופן משמעותי לערך המדעי של הפרויקט של אודובון בגלל האופן שבו הם עוזרים לבסס קנה מידה, פרופורציה וסביבה.

## עבודה ללא קרדיט
נראה שאודובון לא התכוון להעניק למייסון קרדיט על יצירתו, שכן מייסון חתם את שמו בעיפרון בעוד אודובן חתם את שמו שלו ביצירות המוגמרות בדיו. מאמצע שנות ה-30 של המאה ה-19, מייסון לא היה מרוצה מהיחס של אודובון אליו, ובשנת 1834 הוא כתב על אודובון במכתב למחבר ולמבקר ג'ון ניל: "ראיתי בו חבר הכי גדול שלי ואף פעם לא עלה במוחי שהוא יעשה לי עוול בבואו לפרסם את עבודתו. זה כנראה מה שהוא עשה".

ניל המשיך להביע הסתייגות רצינית מהיושרה והאמינות של אודובון בכמה גיליונות של "ניו אינגלנד גלקסיה" משנת 1835, שבהם היה אז עורך בכיר. בין היתר, הוא טען שאודובון הבטיח למייסון ששמו יהיה על הלוחות הרלוונטיים בספר "הציפורים של אמריקה".

## חיים מאוחרים יותר
מייסון חזר לסינסינטי ב-1822 כדי לסייע לאמו, שהתאלמנה. הואן התגורר בסינסינטי למשך שארית חייו למעט כמה שנים שהיה בפילדלפיה (1829–1832) ועשה נסיעות קצרות למישיגן (1840–1841) ואינדיאנה (1841). הוא התבסס כמורה פרטי לאמנות וצייר פורטרטים. היצירות המאוחרת האלה הן ירודות בהשוואה לציוריו הבוטניים. 

## מוות ומורשת
הוא מת מדלקת ריאות ב-8 באוקטובר 1842.

בתחילת שנות האלפיים, אמן חיות הבר ג'ון רות'בן התעניין בחייו של מייסון והחליט לאתר את קברו, שמיקומו לא היה ידוע אז. רות'בן גילה כי מייסון נקבר במקור בבית קברות במרכז העיר ומאוחר יותר הועבר לבית הקברות וגרבורטום ספרינג גרוב. רות'בן פעל עם גופים אזרחיים אחרים בסינסינטי כדי ליצור סמן תבליט ברונזה המנציח את תרומתו של מייסון למידע על ציפורים של אמריקה שנחנך ב-2013.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:מאיירים אמריקאים
קטגוריה:אמריקאים שנולדו ב-1808
קטגוריה:אמריקאים שנפטרו ב-1842
מיקלוש בנצה

**מיקלוש בנצה** (בהונגרית: **Bencze Miklós**; בודפשט, 19 ביוני 1911 – דותן, אלבמה, 24 בינואר 1992) היה זמר אופרה (בס) יהודי-אמריקאי יליד הונגריה.

## קורות חיים
מיקלוש בנצה היה תלמידו של מיקלוש לנדוואי. בשל יהדותו הותר לו להופיע בתקופת השואה רק בפני קהל יהודי במסגרת פעילות האומנות של אומיקה - ההתאחדות הלאומית היהודית-הונגרית לחינוך. אחרי מלחמת העולם השנייה בשנת 1947 המשיך את לימודיו במלגה אצל הטנור האיטלקי יליד פירנצה מנפרדי פולברוסי (Manfredi Polverosi) באיטליה.

הוא התקבל לבית האופרה של בודפשט בשנת 1946, שם ערך את הופעת הבכורה שלו כפרנדו (ורדי: הטרובדור). הוא נשאר חבר בלהקה עד 1957, אז ניצל את המרד ההונגרי וברח לארצות הברית, שם שיחק לראשונה על במת פטפי קצרת הימים בניו יורק, לאחר מכן קיבל מענק של קרן רוקפלר והופיע בקרנגי הול בניו יורק. בעודו ממשיך בקריירה האופראית שלו בבתי אופרה מרכזיים בתפקידים כמו Sparafucile, Leporello, Don Basilio ו-Mephisto, הוא קיבל תפקיד כמורה וכ"אמן תושב" (Artist-in-residence) באוניברסיטת ביילור בוואקו, טקסס. ב-1964 קיבל משרה דומה באוניברסיטת מיסיסיפי. בין תלמידיו נמנו זמרים ומורים בולטים רבים. לבסוף, ב-1977, פרש מהבמה ולימד פיתוח קול במכללת וואלאס קהילתית בדותן, אלבמה.

## קולו
בנצה היה באסיסט מוכשר ואמיתי, שר הכול, החל מדמויות בופו (**בופו**, פשוטו כמשמעו "מצחיק", אלה הם תפקידי בס ליריים שדורשים מזמר הבס בופו טכניקת קולורטורה מוצקה, יכולת לשירת טפטוף ואיכויות טונאליות בשלות אם רוצים להביאם לתוצאה מקסימלית. הם בדרך כלל האנטגוניסט המפרגן של הגיבור/הגיבורה או השוטה הקומי באופרות בל קנטו) ושר גם עד לתפקידי בסו קנטנטה (**Basso cantante** שפירושו "בס שר". באסו קנטנטה הוא קול גבוה ולירי יותר. הוא מופק באמצעות הפקת קול ווקאלי איטלקי יותר, ובעל ויברטו מהיר יותר, מאשר המקבילה הגרמנית/האנגלו-סכסונית הקרובה לו ביותר, הבס-בריטון). אלמנתו הקימה קרן ופרס לזמרי בס צעירים הונגרים בשם לוח ההנצחה של מיקלוש בנצה.

## תפקידיו

## קישורים חיצוניים
* לקסיקון תיאטרון הונגרי
* מסמכיו בארכיון בודפשט הבירה
* לוח זיכרון מיקלוש בנצה
* 1956 ואנשי האופרה 2.
* פטר ורנאי: לקסיקון האופרה. בודפשט, 1975. הוצאת מוזיקה. 
* המכון למורשת לאומית. מיקלוש בנצה
* מדליית מיקלוש בנצה

## הערות שוליים

קטגוריה:זמרי אופרה יהודים הונגרים
קטגוריה:משתתפי פעילות האומנות אומיקה
קטגוריה:ניצולי השואה: הונגריה
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-הונגרי
קטגוריה:בודפשט: אישים
קטגוריה:יהדות בודפשט
קטגוריה:אמריקאים שנולדו ב-1911
קטגוריה:אמריקאים שנפטרו ב-1992
SG (שיר)

"**SG**" (ראשי תיבות: "**Sexy Girl**") הוא שיר באנגלית-ספרדית של הדי ג'יי הצרפתי והמפיק המוזיקלי די ג'יי סנייק, הזמר הפורטוריקני אוזונה, הראפרית האמריקאית מייגן די סטליון והזמרת והראפרית התאילנדית ליסה מלהקת הבנות הדרום קוריאניות בלאקפינק. השיר יצא לאור ב-22 באוקטובר 2021, בהוצאת די ג'יי סנייק מיוזיק פרודקשנס ואינטרסקופ רקורדס. הוא נכתב על ידי די ג'יי סנייק, אוזונה, מייגן די סטליון, ליסה, דוני פלורס, ג'יי לורין, ז'אן פייר סוטו, לואיס יוז, ניקולס אודינו, עומר ווקר וטדי והופק על ידי די ג'יי סנייק ויאמפי.

## רקע וכתיבה
באפריל 2021, די ג'יי סנייק דיבר על שיתוף פעולה עם ליסה בטוויטר, ואמר ש"יש להם משהו", ולאחר מכן פרסם אמוג'י "shush". ב-8 במאי, בסדרה של ציוצים שנמחקו בהמשך, הוא אישר שיר בהשתתפות ליסה וציין שהוא כבר הוקלט. ב-19 במאי, די ג'יי סנייק פרסם קטע באורך ארבע שניות מ-"SG" בסטורי שלו באינסטגרם, בו שרה ליסה את המילים "Play, play all night with you". ב-25 ביוני, הוא פרסם קטע נוסף באורך שש שניות מהשיר, בו ליסה אומרת את שמו של. ב-3 באוגוסט, הוא חשף בציוץ שנמחק שהם "מצלמים את הקליפ בקרוב".

באירוע השטיח האדום בטקס פרסי הווידאו קליפים של MTV לשנת 2021, שהתקיים ב-13 בספטמבר, אוזונה חשף במהלך ראיון ל-*[[MTV News]]* שהסינגל הבא שלו יכלול את די ג'יי סנייק, מייגן די סטליון ובלאקפינק. ב-30 בספטמבר רמז בטוויטר שהשיר הושלם ב-97%. הטיזר הראשון לשיר הופץ ב-13 באוקטובר, ובו היה ניתן לשמוע את השירה של אוזונה וזאת, בנוסף לכך ששמו, "SG", צוין גם כן. ב-14 באוקטובר, די ג'יי סנייק הכריז על תאריך ההשקה של השיר ב-22 באוקטובר, דבר שאושר גם על ידי YG אנטרטיינמנט, החברה של ליסה.

## הרכב
"SG" הוא שיר מומבהטון שאורכו שלוש דקות ו-45 שניות. אוזונה פותח את השיר, ואחריו מייגן די סטליון וליסה, מבצעות את הקטעים שלהן. מבחינה לירית, השיר עוסק בהתאהבות של גבר בבחורה נאת מראה, תוך הבעת רצון לבלות עימה יחד. "SG" הוא שיר שמבוצע בעיקר בשפה האנגלית, אך הוא משלב חלקים בשפה הספרדית.

## וידאו קליפ
הווידאו קליפ הרשמי של השיר פורסם ב-22 באוקטובר 2021 ובוים על ידי במאי הווידאו קליפים האמריקאי קולין טילי. טיזר באורך 30 שניות הופץ ב-13 באוקטובר. בטיזר, די ג'ייק סנייק יוצא מבניין ונכנס לרכב עם לוחית רישוי שעליה כתוב "SXY GRL". מאוחר יותר, המצלמה עוברת על פני שלוש מכוניות חונות עם לוחיות רישוי עם שמותיהם של ליסה, מייגן ואוזונה. שני סרטונים מאחורי הקלעים הופצו ב-18 וב-21 באוקטובר, בהם נראים ארבעת האמנים מצלמים את הקליפ במיאמי, פלורידה.

הקליפ בעל קונספט טרופי והוא מציג את כל האמנים כשהם שרים את מילותיו לצד רקע קייצי. די ג'יי סנייק ואוזונה מבצעים את השיר כשרקדניות ליווי לבושות בביקיני, רוקדות מאחוריהן במטרה לדמות אווירה של קרנבל. סצנות אחרות בקליפ מציגות את די ג'יי סנייק עומד בקצה של יאכטה, ואת מייגן די סטליון משתכשכת בבריכה. כמו כן, מוצגות סצנות בהן ניתן לראות את ליסה מבצעת כוריאוגרפיה מסוימת, כשהיא לובשת בגדים מותאמים לאווירה ולקונספט של הקליפ.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי די ג'יי סנייק
קטגוריה:שירי אוזונה
קטגוריה:שירי מייגן די סטליון
קטגוריה:שירי ליסה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי טדי פארק
קטגוריה:שירים שנכתבו על ידי מייגן די סטליון
קטגוריה:וידאו קליפים שבוימו על ידי קולין טילי
קטגוריה:סינגלים בהוצאת אינטרסקופ רקורדס
מזרח בנגל

**מזרח בנגל** (בנגלית: পূর্ববঙ্গ אורדו: مشرقی بنگال) הייתה פרובינציה של הדומיניון של פקיסטן שכיום בשטח בנגלדש. הייתה לה גישה למפרץ בנגל, וגבלה בהודו ובבורמה (כיום מיאנמר). בירתה הייתה דאקה.

חלוקת הודו, שחילקה גם את בנגל לפי קבוצות אתניות ודתיות, ייסדה את מזרח בנגל. היא הייתה הפרובינציה הכי מאוכלסת באיחוד הפקיסטני. הפרובינציה שינתה את שמה למזרח פקיסטן בעקבות תוכנית יחידה אחת שהועלתה על ידי מוחמד עלי בוגרה בשנת 1955.

## היסטוריה
### לפני חלוקת הודו
בין השנים 1905 ו-1911, פרובינציה בשם בנגל המזרחית ואסאם התקיימה בהודו הבריטית. הליגה המוסלמית של כל הודו הוקמה באותה השנה.

הליגה המוסלמית אימצה את החלטת לאהור ב-1940, שקראה להקמת מדינות מוסלמיות במערב ובמזרח הראג'. הליגה זכתה בבחירות בבנגל בשנת 1946.

### תקופת שלטונם של ג'ינה ונזימודין
סר חוואג'ה נזימודין, ראש ממשלת בנגל לשעבר, היה ראש השרים הראשון של מזרח בנגל לאחר החלוקה. נזימודין היה חבר בכיר בליגה המוסלמית ואחד מ"האבות המייסדים" של פקיסטן.

ב-1948, המושל הכללי של פקיסטן מוחמד עלי ג'ינה ביקר במזרח בנגל. כשנאם בפני סטודנטים באוניברסיטת דאקה, הוא סירב להעלות את מעמדה של השפה הבנגלית לשפה רשמית או פדרלית. הסירוב עורר מחאות מזרח בנגליות כנגד ממשלתו.

כשג'ינה נפטר באותה השנה, חוואג'ה נזימודין נהפך למושל הכללי.

### תוכנית יחידה אחת

## דמוגרפיה
### דת

למזרח פקיסטן היו כ-39,121,673 תושבים בשנת 1947, מתוכם כ-26,720,102 היו מוסלמים, שהיוו כ-68.3% מהאוכלוסייה, כ-11,736,501 היו הינדים שהיו 30% מהאוכלוסייה. קבוצות מיעוט (כגון נוצרים ובודהיסטים) היו רק 665,068 (1.7%) ממספר התושבים הכולל.

## ראו גם
* מזרח פקיסטן
* בנגלדש
* חלוקה מנהלית של פקיסטן
* מערב פקיסטן

## קישורים חיצוניים

## הערות שוליים

קטגוריה:מדינות לשעבר
קטגוריה:מדינות לשעבר באסיה
קטגוריה:בנגלדש: היסטוריה
קטגוריה:פקיסטן: היסטוריה
קטגוריה:קצרמר בנגלדש
קטגוריה:קצרמר היסטוריה
קטגוריה:בנגל
קרולינה בטלהיים-גומפרץ

**קרולינה בטלהיים-גומפרץ** (בהונגרית: **Bettelheim-Gomperz Caroline**; פשט, 1 ביוני 1845 – וינה, 13 בדצמבר 1925) הייתה זמרת אופרה (אלט) ופסנתרנית יהודייה-הונגרייה (לעיתים קרובות מבלבלים בינה לבין בת דודתה, הזמרת קרולינה בטלהיים (1842–1906)).

## ביוגרפיה
שמאל|ממוזער|300x300 פיקסלים
קרולינה בטלהיים נולדה במשפחה יהודית בפשט בממלכת הונגריה והגיעה עם משפחתה לווינה כילדה צעירה. היא למדה לנגן בפסנתר אצל קרל גולדמארק. כבר בגיל שמונה הופיעה כפסנתרנית, וערכה קונצרטים קבועים בין גיל שתים עשרה לארבע עשרה. אז גילה מוריץ לאופר, מורה לפיתוח קול ידוע באותה תקופה את כישורי השירה והמשחק שלה. הוא דיבר איתה ושיכנע את הילדה שהתכוננה להיות אמנית אינסטרומנטלית שתמשיך על הבמה. הוא לימד את בטלהיים במשך שנתיים.

בגיל שש עשרה, לאחר הופעה מוקדמת, התקבלה לאופרת החצר (כיום שמה האופרה של וינה), שם ב-13 במאי 1861, הופיעה לראשונה כאחת הכוהנות באופרה של גלוק איפיגניה בטאוריס. לאחר תפקידים קטנים, בדצמבר 1862, בגיל שבע עשרה וחצי, היא שרה את Azucena (ורדי: הטרובדור). שיאה של הקריירה הקצרה שלה היה התפקיד של סליקה באפריקאית של מאיירבר. בנוסף להופעות האופרה, היא הופיעה גם בערבי שירים ובאורטוריות, לפעמים כפסנתרנית. קרולינה בטלהיים הגיעה לתיאטרון הוד מלכותו (His Majesty's Theatre) בלונדון, ללייפציג ולפרנקפורט. באאכן הופיעה עם פרנץ ליסט בקונצרט לזכר בטהובן.

בשיא הקריירה שלה, בשנת 1867, נישאה ליוליוס ריטר פון גומפרץ (1823–1909), תעשיין, נשיא לשכת המסחר והתעשייה של ברנו, חבר בבית העליון של אוסטריה. הבעל עמד על כך שבטלהיים תפסיק להופיע בפומבי, ולכן אשתו הופיעה אך ורק בקונצרטים ביתיים. בפרידתה היא קיבלה את התואר "זמרת חצר" באופרה של וינה.

בווילה שלהם בדבלינג פועל כיום בית הספר למוזיקה של העיר וינה.

## תפקידיה
* גליק: איפיגניה בטאוריס – כוהנת
* מאיירבר: האפריקאית – סליקה
* מוצרט: חליל הקסם – ילד שלישי
* רוסיני: וילהלם טל – הדוויג
* ורדי: הטרובדור – אזוצ'נה
* וגנר: ההולנדי המעופף – מרי

## קישורים חיצוניים

* אייזנברג, לודוויג: Großes biographisches Lexikon der Deutschen Bühne im XIX. Jahrhundert
* אנציקלופדיה יהודית
* Oesterreichisches Musiklexikon
* לקסיקון יהודי הונגרי. 1929. עורך פטר אויווארי. קרולינה בטלהיים.

## הערות שוליים

קטגוריה:זמרות אופרה יהודיות הונגריות
קטגוריה:פסנתרנים יהודים הונגרים
קטגוריה:מהגרים מהונגריה לאוסטריה
קטגוריה:מוזיקאים אוסטרים
קטגוריה:בודפשט: אישים
קטגוריה:יהדות בודפשט
קטגוריה:ילידות 1845
קטגוריה:הונגרים שנולדו ב-1845
קטגוריה:נפטרות ב-1925
קטגוריה:הונגרים שנפטרו ב-1925
קטגוריה:יהודים אוסטרו-הונגרים
ביג מאמא 2

**ביג מאמא 2** (באנגלית: **Big Momma's House 2**) הוא סרט קומדיה אמריקאי משנת 2006, המשמש כסרט המשך ל"ביג מאמא" משנת 2000.

## תקציר העלילה
הסרט מתרחש 6 שנים לאחר הסרט הראשון בו מלקולם טרנר עכשיו נשוי לשרי פירס ואב חורג לטרנט, בסרט זה נאלץ לחזור לתחפושת של ביג מאמא כשמרטפית לשלושת ילדיה של ליה פולר, מולי המתבגרת, קארי האמצעית ואנדרו הקטן, על מנת לרגל אחר אביהם טום פולר, אשר עובד בסודיות בתור האקר מחשבים. בהמשך הוא לומד בתור ביג מאמא מה זו אחריות כלפי המשפחה ואיך להיות אבא למופת.

## שחקנים

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2006
קטגוריה:סרטי קומדיה אמריקאיים
קטגוריה:סרטי המשך אמריקאיים
קטגוריה:סרטי פוקס המאה ה-20
קורה (אתר שיגור)

**אתר שיגור הטילים "קורה"** (ברוסית: **Ракетный полигон Кура́**) הוא אתר ניסוי לשיגור טילים של חיל החלל של כוחות האוויר והחלל הרוסיים. האתר ממוקם בחצי האי קמצ'טקה, באזור הכפר קליוצ'י (קליוצ'י-20), 500 ק"מ צפונית לפטרופבלובסק-קמצ'טסקי, באזור נטוש ביצתי על נהר אוזרניה. המטרה העיקרית היא קליטת ראשי נפץ של טילים בליסטיים לאחר שיגורי ניסוי ואימונים, שליטה בנתוני כניסתם לאטמוספירה ובדיוק הפגיעה.

האתר נבנה ב-29 באפריל 1955 ובמקור נקרא בשם הקוד "קאמה". הוקמה תחנת בדיקה מדעית נפרדת, שהוקמה על בסיס מכון מחקר מספר 4 בכפר בולשבו, פרברי מוסקבה. פיתוח בסיס האימונים החל ב-1 ביוני 1955 על ידי כוחות גדוד מכ"ם נפרד שהוצמד אליו. תוך זמן קצר נבנו העיירה הצבאית קליוצ'י-1, רשת כבישים, שדה תעופה ומספר מבנים מיוחדים.

האתר ממשיך לתפקד ונשאר אחד המתקנים הסגורים ביותר של כוחות הטילים האסטרטגיים. בבסיס פרוסים: יחידה 25522 (תחנת בדיקה מדעית נפרדת 43), יחידה 73990 (מתחם מדידה נפרד 14), יחידה 25923 (בית חולים צבאי), יחידה 32106 (משרד מפקד תעופה), יחידה 13641 (טייסת תעופה מעורבת נפרדת). באתר משרתים למעלה מאלף קצינים וחיילים וכ-240 מגויסים.

כדי לנטר את אתר הניסוי, ארצות הברית מחזיקה תחנת תצפית קבועה "תחנת ארקסון", הממוקם במרחק 935 קילומטרים מאתר הניסוי, באי שמיה. הבסיס מצויד במכ"מים ובכלי טיס כדי לצפות בניסויי טילים. אחד מהמכ"מים הללו, "קוברה דיין", נוצר ב-1977 במיוחד למטרה זו.

ב-1 ביוני 2010 הוצא אתר הניסוי מאחריות כוחות הטילים האסטרטגיים ונכלל במבנה חיל החלל, זהו אתר בת של קוסמודרום פלסצק ומהווה תחנת מחקר מדעית נפרדת.

## קישורים חיצוניים
* Lenta.ru
* ITAR-TASS
* על בניית הבסיס 

## הערות שוליים

קטגוריה:חבל מנהלי קמצ'טקה
קטגוריה:תוכנית החלל הרוסית
קטגוריה:רוסיה: בסיסים ומתקנים צבאיים
וילהלם היינריך פרסטלה

שמאל|ממוזער|200px
**וילהלם היינריך פרסטלה** (בגרמנית: **William Henry Prestele** ; 13 באוקטובר 1838 – 16 באוגוסט 1895) היה אמן בוטני הידוע בליטוגרפיות ועבודות צבעי מים שלו שהוזמנו על ידי משרד החקלאות האמריקאי.

## ביוגרפיה
פרסטלה נולד ב-13 באוקטובר 1838 בדרמשטאדט, גרמניה, לפרנץ יוזף מרטין פרסטלה וקרולינה ראס. המשפחה היגרה לאמריקה ב-1843, והתיישבה תחילה בניו יורק ואחר כך באיווה. אביו, ג'וזף פרסטלה, היה גם צייר וליטוגרף של פרחים ופירות ולפני שהיגרו היה גנן ראשי של המלך לודוויג הראשון מבוואריה, כמו גם אמן צוות בגן הבוטני המלכותי במינכן. מאביו למד את אומנויות צבעי המים והליטוגרפיה.
ממוזער|200px|פטל
בסוף שנות החמישים עבר פרסטלה לניו יורק, ובשנת 1861 הצטרף לצבא האיחוד בגדוד מתנדבים מניו יורק. הוא נפצע בקרב אנטיאטם ב-1862 ובילה את שארית תקופת שירותו בהתאוששות בבית חולים. בסביבות 1863, הוא התחתן עם אישה אירית בשם אן, ואיתה נולדו לו שלושה ילדים - מרגרט (1864), פרנסס (בערך 1869), ואמה (1870) - לפני שאן מתה ב-1871 או 1872.

בשנת 1867, בגיל 29, ויליאם נשכר להכין סדרה של לוחות לצמחים על ידי הבעלים של משתלת אילינוי, פרנקלין קלסי פיניקס. הוא העביר את משפחתו מניו יורק לבלומינגטון, אילינוי, לצורך פרויקט זה. לא ידוע האם הלוחות מהפרויקט הזה שרדו, אך כתבה במהדורה מגזין גננות החודשי באוגוסט 1869 שיבח אותן מאוד: "לפנינו מוצגת חתיכת פרי ... שהוכנה על ידי וילהלם פרסלה. אנחנו נוהגים להעריץ את האמנות האירופית ולעיתים קרובות ייחלנו שהאמריקאים יוכלו להתחרות בה בהצלחה. עכשיו יש לנו את האמנות הזאת כאן. מעולם לא ראינו משהו מבוצע כל כך טוב".

כאשר מערכת היחסים הזו הסתיימה ב-1871, ויליאם נכנס לזמן קצר לעסקים עם ל.ב. ליטלפילד, ופרסם לוחות של פירות ופרחים. ב-1875 העביר את משפחתו לאיווה, לא הרחק מהקהילה בה גדל, והתחתן עם אשתו השנייה, סוזנה גפלר. עם סוזנה, שמתה ב-1882, נולדה לו בת, ליליאן. הוא התקיים כליטוגרף באיווה סיטי ועסק במקצוע זה במשך עשור לערך.

ב-1 באוגוסט 1887, הוא מונה לאמן הראשון בצוות של החטיבה הפומולוגית שהוקמה באותה העת במחלקת החקלאות של ארצות הברית בוושינגטון הבירה.  הוא עבד מדגימות חיות וצמחים מיובשים ועשה סקיצות צבעוניות של פרטים. לאחר מכן פרסטלה השתמש בציורי הפרטים האלה כדי ליצור ציור בגודל טבעי של המין.

ציוריו של פרסטלה ידועים בטבעיותם ובתשומת הלב לדיוק הבוטני. למעלה ממאה מציורי המים של ענבים ופירות אחרים מוחזקים באוסף צבעי המים הפומולוגיים של הספרייה החקלאית הלאומית.

הוא מת בארלינגטון, וירג'יניה ב-16 באוגוסט 1895, ונקבר בבית הקברות הלאומי ארלינגטון.

## קישורים חיצוניים

## הערות שוליים

קטגוריה:מאיירים אמריקאים
קטגוריה:ילידי 1838
קטגוריה:נפטרים ב-1895
מרגיט בוקור

**מרגיט בוקור** (במקור מרגיט **וואהל-Wahl**, בהונגרית: **Bokor Margit**; לוצ'נץ, 2 באפריל 1900 – ניו יורק, 9 בנובמבר 1949) הייתה זמרת אופרה אמריקאית יהודיה ילידת הונגריה. היא הייתה סוברט קולורטורה מבוקשת ברחבי העולם . שרה את התפקיד של זדנקה בהצגת הבכורה של "אראבלה" של ריכרד שטראוס, בבכורה הבריטית ובבכורה באוסטרית.

## קורות חיים
### באירופה
מרגיט וואהל נולדה במשפחה יהודית. היא למדה באקדמיה למוזיקה ע"ש פרנץ ליסט בבודפשט ואחר כך בווינה. בשנת 1928, קיימה את הופעת הבכורה שלה באופרה של בטהובן בתור פידליו באופרה של לייפציג. התפקיד לא בדיוק התאים לקול שלה. לאחר שתי עונות, מסתיו 1930 חתמה חוזה ב"סמפראופר" (Semperoper) בדרזדן. שם שרה את התפקיד של זדנקה בפרמיירה של "ארבלה" מאת ריכרד שטראוס. ב-1934 היא שיחקה ושרה את התפקיד בבכורה בקובנט גארדן. לאחר עליית הנאצים לשלטון, בשנת 1933, היא נאלצה לעזוב את גרמניה ויותר לא חזרה אליה.

בסתיו 1933 היא כבר הופיע בווינה. בחוזה עם האופרה של וינה (Staatsoper). ב-20 בינואר 1934 השתתפה בבכורה נוספת: באופרטה ג'ודיטה של פרנץ להאר בתפקיד אניטה. באותו הקיץ הופיעה גם בפסטיבל זלצבורג. במהלך שנותיה בווינה סיירה ברחבי אירופה בהופעות אורח. לאחר האנשלוס פוטרה בשל מוצאה היהודי והעניקו לה ארבעה חודשי קיצבה. היא עברה לפריז שהייתה עדיין חופשייה, הופיעה משם באמסטרדם מפריז ארגנה את הגירתה לארצות הברית.

### בארצות הברית
בוקור הגיעה לארצות הברית בשנת 1939 לאחר סדרת הופעות בריו דה ז'ניירו. בארצות הברית הופיעה בכל בתי האופרה הגדולים (למשל שיקגו, סן פרנסיסקו, מטרופוליטן). בשנת 1947 התקבלה לאופרה של ניו יורק שזה עתה קמה. בשל מחלתה הקשה היא יכלה להופיע שם רק במשך זמן קצר.

ישנן שתי הקלטות שלה: הדואט יחד עם הזמרת ויאוריקה אורסולאק מתוך "ארבלה" על גבי תקליט של חברת "פולידור (הוקלט בדרזדן), וכן הקלטה מ-1937 בתפקיד צרלינה מתוך "דון ג'ובאני" באופרה של וינה (בניצוח ברונו ולטר).

הייתה נשואה פעמיים. בעלה הראשון היה שנדור בוקור, רוקח במקצועו. בעלה השני היה פול גולדשמיד.

מרגיט בוקור נפטרה בניו יורק.
לזכרה הקימו חבריה קרן לחקר הסרטן באוניברסיטת קולומביה (Margit Bokor Memorial Fund for Cancer Research).

## תפקידיה

## קישורים חיצוניים

* ''Lexicon verfolgter ביוגרפיה של Musiker und Musikerinnen der NS-Zeit'' Agata Schindler
* ''Oesterreichisches Musiklexikon''
* וינה Geschichte Wiki
* Wiener Staatsoper
* 

## הערות שוליים

קטגוריה:זמרות אופרה יהודיות הונגריות
קטגוריה:מהגרות מהונגריה לארצות הברית
קטגוריה:מהגרים מהונגריה לארצות הברית
קטגוריה:זמרות אופרה אמריקאיות
קטגוריה:זמרי אופרה יהודים אמריקאים
קטגוריה:זמרי אופרה אוסטרים
קטגוריה:זמרים יהודים אוסטרים
קטגוריה:בוגרות האקדמיה למוזיקה ע"ש פרנץ ליסט
קטגוריה:אמריקאיות שנולדו ב-1900
קטגוריה:אמריקאים שנולדו ב-1900
קטגוריה:אמריקאיות שנפטרו ב-1949
קטגוריה:אמריקאים שנפטרו ב-1949
פרס אסתר רבינוביץ

**פרס אסתר רבינוביץ לספרות ילדים** הוא פרס ליצירה ספרותית בשיר או בפרוזה המיועדת לילדים עד גיל 10 שניתן מטעם סמינר אורנים. הפרס חולק בשנים 1968 ועד 1978.

הפרס נתרם על ידי המחנכת, הסופרת ועורכת כתב העת "הד הגן" אסתר רבינוביץ ובעלה משה סיסטר מרצה לתנ"ך בסמינר הקיבוצים.

## אודות הפרס
הפרס ניתן לספר שיצא לאור בשנתיים האחרונות לפני מועד חלוקת הפרס.

סכום הפרס של אלפיים לירות חולק אחת לשנתיים בחודש אדר.

## היסטוריה

## לקריאה נוספת
* אפרים תלמי, "פרסים בספרותנו לילדים", **ספרות לילדים ונוער**, חוברת ב', חשוון תשל"ה.
* "משוט בעולם :פרסים בספרות הילדים "ספרות ילדים ונוער חוברת ג (טו)מרץ 1978

## הערות שוליים

אסתר רבינוביץ
*
מונורכיזם

**מונורכיזם** או **מונורכידיזם** הוא מצב שישנו רק אשך אחד בתוך שק האשכים.

## גורמים
מצב של מונורכיזם יכול להיגרם מהמקרים הבאים:
* אשך אחד לא יורד לתוך שק האשכים במהלך התפתחות עוברית תקינה (כ-3-4% מקרים מסך הלידות), מצב זה מכונה גם טמירות אשכים. במקרה זה, האשך נמצא בתוך חלל הבטן, אי שם בתוואי הירידה הרגיל – לרוב, בתוך תעלת המפשעה. לאשך כזה יש סיכון מוגבר להיות ממאיר.
* אשך אחד עלול להיעלם במהלך ההתפתחות (מה שנקרא האשך הנעלם) עקב מום תוך רחמי כלשהו. הנובע ככל הנראה כלי דם, כגון תסביב אשך.
* ייתכן שאשך אחד הוסר בניתוח באמצעות כריתת אורכיקטומיה, צינור האשך.
* האשך עלול להיפצע.

## מקרים בולטים
### עקב [[סרטן האשכים|סרטן אשכים]]
* לאנס ארמסטרונג, רוכב אופניים אמריקאי.
* פרנק צ'רץ', סנטור אמריקאי ושהיה מועמד לנשיאות ב-1976. המונורכיזם שלו נחשף בפומבי במהלך הקמפיין לנשיאות ב-1976.
* טום גרין, סטנדאפיסט קנדי.
* ריצ'רד הרינג, קומיקאי וסופר אנגלי.
* ג'ון קרוק, שחקן בייסבול לשעבר.
* מארק לאת'ם, פוליטיקאי אוסטרלי לשעבר.
* ג'ף הורספילד, כדורגלן אנגלי.
* ננה, כדורסלן ברזילאי.
* קווין קרטיס, כדורגלן אמריקאי.
* נייג'ל פרג', לשעבר מנהיג מפלגת העצמאות של בריטניה.
* בובי מור, כדורגלן אנגלי ומנצח גביע העולם.
* ג'ימי ווייט, שחקן סנוקר אנגלי.

### עקב [[תאונה|תאונות]]
* ארצ'יבלד דאגלס, הרוזן הרביעי מדגלאס.
* טרוי בייליס, אלוף עולם בספורט אופנועים ל-2001, 2006 ו-2008. ב-2007 איבד אשך במהלך מרוץ בפארק דונגטון.
* בריאן פוסטר, אמן לחימה משולבת אמריקאי.
* ג'ון סטארקס, כדורסלן אמריקאי.
* פול ווד, שחקן ליגת הרוגבי האנגלית שסבל מאשך קרוע במהלך משחק ולאחר מכן הסיר אותו.
* ת'ורגוד מרשל, שופט בית המשפט העליון של ארצות הברית שפצע אשך במהלך אירוע אחווה באוניברסיטה.

### עקב [[טמירות אשכים]]
* מאו דזה-דונג, הידוע כיו"ר מאו, דיקטטור סיני.

### לא ידוע
* אדולף היטלר, במהלך מלחמת העולם השנייה נפוצו שמועות כי יש לו אשך אחד, אם כי זו קביעה לא מוכחת.
* פרנסיסקו פרנקו, דיקטטור ספרדי.

## מונורכיזם בטבע
למרות היות התופעה נדירה ביותר, מונורכיזם נצפה כאופייני לכמה מיני בעלי חיים, בעיקר בחיפושיות.

## ראו גם
* Hitler Has Only Got One Ball

## קישורים חיצוניים

## הערות שוליים

*
קור פוט

**קורנליס דרט אלדריק "קור" פוט** (בהולנדית: **Cornelis Geert Aaldrik (Cor) Pot**; נולד ב-8 ביוני 1951) הוא מאמן כדורגל הולנדי וכדורגלן עבר מקצועני ששימש כעוזר ממאמן נבחרת עיראק. הוא פוטר מתפקיד מאמן הולנד עד גיל 21 לאחר הדחתה מאליפות אירופה עד גיל 21 ב-2013 בחצי הגמר ובעקבות כך ספג ביקורת ממאמן הנבחרת הבוגרת, לואי ואן חאל. שימש כעוזרו של דיק אדבוקאט בזניט סנקט פטרבורג.

## קריירה
### קריירת משחק
הוא החל את הקריירה שלו באקדמיה של ספרטה ברוטרדם, ולאחר מכן עבר לאקדמיית אייאקס. זמן קצר שיחק במדי MVV ואקסלסיור.

### קריירת אימון
לאחר פרישתו ממשחק שימש כעוזר מאמן במספר מועדונים בהולנד כמו אקסלסיור, פיינורד, נאק ברדה, טלסטאר, דינמו דרזדן ושימש גם כמאמן נבחרת הנוער של התאחדות הכדורגל ההולנדית המלכותית.

בשנים 2006–2009 שימש כעוזרו של דיק אדבוקאט בזניט סנקט פטרבורג ולאחר מכן בשנים 2009–2013 היה מאמן נבחרת הולנד עד גיל 21. ברם לאחר כישלונותיו בעמדת האימון העיקרית זומן לשמש כעוזר מאמן בפנרבחצ'ה ובפיינורד.

ב-2021 מונה לעוזר מאמן בנבחרת עיראק.

## קישורים חיצוניים

## הערות שוליים

קטגוריה:קשרי כדורגל הולנדים
קטגוריה:כדורגלני מאסטריכט
קטגוריה:כדורגלני הארלם
קטגוריה:כדורגלני אקסלסיור רוטרדם
קטגוריה:כדורגלני ספרטה רוטרדם
קטגוריה:מאמני כדורגל הולנדים
קטגוריה:זניט סנקט פטרבורג: אישים
קטגוריה:הולנדים שנולדו ב-1951
רונן הורוביץ

**רונן הורוביץ** הוא איש טכנולוגיות מידע ואיש מערכת הביטחון הישראלית בדימוס, מנהלה הראשון של הרשות לאבטחת מידע (רא"מ), וכיהן כראש אגף טכנולוגיות המידע בשירות הביטחון הכללי. לאחר פרישתו כיהן כסמנכ"ל טכנולוגיות מידע (CIO) במספר חברות בישראל.

## ביוגרפיה
הורוביץ התגייס לעתודה האקדמית, ובמסגרתה קיבל בשנת 1983 תואר ראשון הנדסת תעשייה וניהול עם התמחות במערכות מידע מהטכניון. בשנת 1990 קיבל תואר שני במנהל עסקים וניהול מערכות מידע מאוניברסיטת תל אביב.

מ-1983 עד 1988 שירת כקצין ביחידה 8200. עם שחרורו מצה"ל הצטרף לשירות הביטחון הכללי, ושירת במספר תפקידי מנהל מחלקות פיתוח תוכנה. על תרומתו להקמת מערך הסיגינט של השירות והובלת הפיתוח של יכולות ניתוח מידע מתקדמות בשירות (ביג דאטה) זכה ב-2002 עם צוות מהשירות בפרס ביטחון ישראל. היה מנהלה הראשון מ-2003 של הרשות הממלכתית לאבטחת מידע. בשנת 2008 מונה על ידי ראש השירות יובל דיסקין לראש אגף טכנולוגיות מידע וחבר מטה השירות, כיהן בתפקיד עד פרישתו ב-2014.

לאחר פרישתו עבד כסמנכ"ל טכנולוגיות מידע בחברת כרטיסי אשראי לישראל (CAL) עד 2016, לאחר מכן עבד כסמנכ"ל טכנולוגיות מידע והנדסה של חברת בזק בינלאומי עד 2018, מ-2019 ועד 2023 מונה בנוסף גם לסמנכ"ל טכנולוגיות מידע (CIO) של החברות פלאפון, Yes,
ב-2023 מונה לסמנכ"ל מחשוב וטכנולוגיות מידע באוניברסיטת תל אביב.

## קישורים חיצוניים
* 
*עמיר רפופורט, למצוא מחבל בערימת שחת, "ישראל דיפנס", 21 נובמבר 2014
* רונן הורוביץ סמנכ"ל טכנולוגיות מידע בבזק בינלאומי מסביר על מתקפות סייבר באמצעות תוכנות כופר, באתר יוטיוב, 2 אפריל 2018
* 

## הערות שוליים

קטגוריה:אנשי השב"כ
קטגוריה:זוכי פרס ביטחון ישראל: עובדי שירות הביטחון הכללי
קטגוריה:ישראלים בתעשיית המחשבים
קטגוריה:ישראלים שנולדו ב-1961
איי סילאר

**איי סילאר** (באנגלית: **Sillard Islands**) הם קבוצת איים קטנים המכוסים קרח, הממוקמים בסמוך מצפון לקצה הצפון - מזרחי של האי אדלייד - אי המצוי בצדו הצפוני של מפרץ מרגריט סמוך לחוף המערבי של חצי האי האנטארקטי, שבאנטארקטיקה.

האיים מומוקמים בסמוך לכף מאסקראט (הקצה הצפון - מזרחי של האי אדלייד).

## היסטוריה
### גילוי ומיפוי האיים
האיים התגלו על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908 –1910, בפיקודו של ז'אן-באטיסט שארקו.

### מקור השם
האיים נקראו על שמו של סילאר (Sillard), הדירקטור של חברת מונידאו הצרפתית (.French Montevideo Co), מהעיר מונטווידאו בירת באורוגוואי, אשר ביצעה תיקונים בספינתו של שארקו - ה-"פרקווה פה" "Pourquoi-Pas?" (מילולית: "מדוע לא?").

סילאר
מיקרואורכידיזם

**מיקרואורכידיזם** הוא פגם גנטי המצוי בזכרים, המאופיינת באשכים קטנים באופן חריג; הוא ההפך מ**[[מאקרואורכידיזם]]**, המאופיין באשכים גדולים באופן חריג.

המצב קשור (ולרוב משני) למספר פגמים גנטיים אחרים, כולל תסמונת קליינפלטר ותסמונת פראדר וילי, כמו גם הפרעות מומים מרובות אחרות. ניתן לקבוע את מידת החריגות של האשכים על ידי שימוש באורכידומטר. בנוסף, מיקרואורכידיזם עשוי להתרחש גם כתוצאה מהתכווצות או ניוון של האשך עקב זיהומים כמו חזרת. מיקרואורכידיזם נבדל מניוון אשכים שנגרם כתוצאה מטיפול הורמונלי או פציעה.

## קישורים חיצוניים

## הערות שוליים

קטגוריה:הפרעות באשך
גבעת התחמושת

**גבעת התחמושת** היא גבעה בצפון ירושלים. בשנות ה-30 הקימו הבריטים במקום בונקר לאחסון תחמושת לבית הספר לשוטרים הסמוך. במלחמת העצמאות (1948) השטח נכבש על ידי הלגיון הירדני והפך למוצב. במלחמת ששת הימים (1967) השטח נכבש על ידי צה"ל בקרב. בשנת 1975 נחנך במקום אתר הנצחה.
טום טומסק (כדורגל נשים)

**טום טומסק** הוא מועדון כדורגל נשים מהעיר טומסק, המהווה חלק מועדון הכדורגל טום טומסק.

## היסטוריה
הקבוצה נוצרה לראשונה ב-2011, אך בשל תוצאה סופית לא מספקת, היא פורקה בסוף העונה.

בספטמבר 2020, הוחלט על הקמת קבוצת נשים שתשתתף בתחרויות הליגה הראשונה.

ב-3 באוקטובר 2020, הקבוצה שיחקה את המשחק הראשון שלה נגד מועדון צ'יטה (1:1). את השער הראשון כבשה אמנדה חומושקה מבישול של ויקטוריה רוגילו.

ב-9 במאי 2021, הקבוצה שיחקה את משחק הבכורה גביע הרוסי אך הפסידה למועדון קוזבאס-SShOR (0:1).
## הערות שוליים

קטגוריה:קבוצות כדורגל נשים רוסיות
קטגוריה:טומסק
אופה (כדורגל נשים)

**אופה** (ברוסית: **Уфа**) הוא מועדון כדורגל נשים מהעיר אופה שברוסיה. המועדון הוקם בשנת 2013 כחלק ממועדון הכדורגל אופה, על בסיס מועדון אידל.

## היסטוריה
לפני תחילת עונת 2013, מועדון הכדורגל אופה לקח את הקבוצה תחת חסותו, וקבוצת הנשים שנושעה תחילה בשם אידל שינתה את שמה לאופה. המועדון משחק בליגה משנית.

קטגוריה:קבוצות כדורגל נשים רוסיות
קטגוריה:אופה (עיר): ספורט
Pa' Mis Muchachas

"**Pa' Mis Muchachas**" הוא שיר של כריסטינה אגילרה, בקי ג'י, ניקי ניקול ונטי פלוסו. הוא יצא לאור על ידי סוני מיוזיק לטין ב-22 באוקטובר 2021, כסינגל המוביל מתוך המיני-אלבום של אגילרה *[[La Fuerza]]*.

## רקע והוצאה
בשנת 2000, אגילרה הוציאה את אלבום האולפן השני שלה *[[Mi Reflejo]]*, האלבום הראשון שלה בשפה הספרדית. האלבום דורג במקום העשירי במצעד 20 האלבומים הלטיניים המובילים בכל הזמנים של הבילבורד. ב-19 באוקטובר, אגילרה החלה לפרסם טריילרים של הקליפ הנלווה לשיר ברשתות החברתיות שלה.

## וידאו קליפ
הקליפ פורסם לצד השיר ב-22 באוקטובר. את הקליפ ביים אלכסנדר מור.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי כריסטינה אגילרה
קטגוריה:שירי בקי ג'י
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי כריסטינה אגילרה
קטגוריה:שירים עם נושאים פמיניסטיים
קטגוריה:סינגלים בהוצאת סוני מיוזיק לטין